Nov 02,2016
ట్విట్టర్‌ ఇండియా హెడ్‌ రాజీనామా
న్యూఢిల్లీ : ప్రముఖ సోషల్‌ మీడియా ట్విట్టర్‌లో చాలా పరిణామాలు చోటు చేసుకుంటున్నాయి. తాజాగా ట్విట్టర్‌ ఇండియా హెడ్‌ రిషి జైట్లీ వైదొలుగుతున్నట్టు ప్రకటించారు. అయితే ఎందుకు వైదులుగుతున్న విషయాన్ని ఆయన వెల్లడించలేదు. రిషి 2012 నవంబరులో ట్విట్టర్‌ ఇండియా మార్కెట్‌ డైరెక్టర్‌గా చేరారు. గత నాలుగేండ్లలో వివిధ పదవుల్లో పనిచేసిన రిషి తాజాగా ట్విట్టర్‌ నుంచి తప్పుకొంటున్నట్టు వరుస ట్వీట్ల ద్వారా ప్రకటించారు. భారత్‌లో ట్విట్టర్‌ విస్తరణకు ఆయన విశేష కృషి చేశారు. కొత్త అవకాశాల వైపు వెళ్లాల్సిన సమయం ఆసన్నమయ్యిందని రిషీ ట్విట్‌ చేశారు. ట్విట్టర్‌ గత కొంతకాలంగా ఇబ్బందుల్లో ఉన్న సంగతి తెలిసిందే. కంపెనీ ఆదాయం తగ్గడంతో ఉద్యోగుల తొలగింపు కొనసాగుతున్న విషయం తెలిసిందే. ఈ నేపథ్యంలో ఆయన రాజీనామా సోషల్‌ మీడియా సంస్థల్లో చర్చనీయాంశం కానుంది. 2007 నుంచి 2009 వరకు గూగుల్‌ పబ్లిక్‌-ప్రయివేట్‌ పార్టనర్‌ షిప్‌ హెడ్‌గా పనిచేశారు.
మీ స్నేహితులకు రికమెండ్ చెయ్యండి